Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 724

113. 5. példa A helyzet: „A” és „B” a különbözõ piacokhoz tartozó „X” és „Y” homogén termékeket gyártják és szállítják. „A” piaci részesedése „X”-bõl 28%, „Y”-ból pedig 10%. „B” részesedése „X”-bõl 10%, „Y”-ból pedig 30%. A nagyságrendi megtakarítás miatt kölcsönös szakosítási megállapodást kötnek, amelynek értelmében „A” a jövõben kizárólag „X”-et, „B” pedig kizárólag „Y”-t fog gyártani. Annak érdekében, hogy a piacokon szállítóként megmaradhassanak, megállapodnak az egymás részére történõ kölcsönös szállításban. A termékek homogén jellege miatt a forgalmazási költségek alacsonyak. Jelen van még „X” és „Y” két másik gyártója és szállítója, egyenként durván 15%-os piaci részesedéssel, a fennmaradó szállítók 5—10% részesedéssel rendelkeznek. Elemzés: A közös költségviselés mértéke kiemelkedõen magas, és csak a viszonylagosan alacsony forgalmazási költségek maradnak elkülönültek. Ennek következtében a versenynek nagyon kevés mozgástere marad. A felek magatartásuknak az „X” és az „Y” piacán történõ összehangolásával erõsíthetnék piaci erejüket. Sõt, valószínûsíthetõ, hogy „A” „Y”-eladása és „B” „X”-eladása idõvel csökkenne. Az eset a versennyel kapcsolatos problémákat vet fel, amelyeket a nagyságrendi megtakarítások valószínûleg nem ellensúlyoznának. A forgatókönyv változhat, amennyiben „X” és „Y” heterogén termékek lennének, nagyon magas arányú (az összköltség 65—70%-a) marketing- és forgalmazási költségekkel. Sõt, amennyiben a differenciált termékek teljes körének kínálata a sikeres verseny feltétele lenne, nem lenne valószínûsíthetõ egy vagy több fél visszavonulása, mint az „X” és/vagy az „Y” termék szállítója. Ilyen forgatókönyv szerint a mentesség feltételei (a hatékonyság jelentõs növekedése esetén) a magas piaci részesedések ellenére teljesülnének. A versenytársak közötti alvállalkozói megállapodások

Source: https://magyarkozlony.hu/hivatalos-lapok/fcb938047e20cdc467de40b4e8899d0e94b0eb94/dokumentumok/fbfc3a6ee5981620445686d9f9dac1d23d5f8fe1/letoltes